钦定古今图书集成/明伦汇编/官常典/第498卷 > 康默记
## 钦定古今图书集成/明伦汇编/官常典/第498卷 > 康默记

按《辽史》本传：“默记本名照，少为蓟州衙校。太祖侵蓟
州得之，爱其材，隶麾下。一切蕃汉相涉事，属默记折
衷之，悉合上意。时诸部新附，文法未备，默记推析律
意，论决重轻，不差毫厘，罹禁网者，人人自以为不冤。
顷之，拜左尚书。神册三年始建都，默记董役，人咸劝
趋，百日而讫事。五年，为皇都夷离毕，会太祖出师居”
庸关，命默记将汉军进逼长芦水寨，俘馘甚众。天赞四年，亲征渤海，默记与韩知古从。后大諲譔叛，命诸
将攻之。默记分薄东门，率骁勇先登。既拔，与韩延徽
下长岭府。军还，已下城邑多叛，默记与阿古只平之。
既破回跋城，归营太祖山陵毕卒。佐命功臣其一也。